Source: https://www.kisebbsegkutato.tk.mta.hu/adatbazis/erdely-torteneti-kronologiaja-1944-1989?subject_label=73671
Timestamp: 2019-07-20 09:24:45+00:00

Document:
1958. február 27. A kolozsvári katonai bíróság Macskási Pál vezette tanácsa ítéletet hirdet Fodor Pál és társai perébe ... Bővebben
A kolozsvári katonai bíróság Macskási Pál vezette tanácsa ítéletet hirdet Fodor Pál és társai perében: Fodort huszonöt évre, Mezei Mózest (akit a Szoboszlai-perben is bíróság elé állítanak) húsz évre, P. Szentmártoni Bálint Odorik és P. Szőcs Ignác Izidor ferences atyákat tizenöt-tizenöt évre, P. Hajdú Géza Leander brassói plébánost és Csiha Kálmán református lekészt tíz-tíz év börtönbüntetésre ítélik.
Kolozsvár Macskási Pál, Fodor Pál, Mezei Mózes, P. Szentmártoni Bálint Odorik, P. Szőcs Ignác Izidor, P. Hajdú Géza Leander, Csiha Kálmán
1958. február 28. A kolozsvári katonai bíróság Macskási Pál vezette tanácsa ítéletet hirdet Fodor Pál és társai perébe ... Bővebben
1958. március 14. Sepsiszentgyörgyön este az 1848-as vértanúk emlékművénél tetten érik a magyar forradalommal együtt é ... Bővebben
Sepsiszentgyörgyön este az 1848-as vértanúk emlékművénél tetten érik a magyar forradalommal együtt érző középiskolások által 1956-ban létrehozott Székely Ifjak Társasága néhány tagját, akik már az előző évben is megkoszorúzták a ’48-as emlékművet. Társaikat március 18. és 30. között fogják le. Június 3-án Kolozsváron a katonai törvényszék Macskási Pál-vezette tanácsa a kilenc – még csak tizenöt-tizenhat éves – diákot hattól tizennyolc évig terjedő börtönbüntetésre ítéli.
Sepsiszentgyörgy Székely Ifjak Társasága Macskási Pál,
1959. március 9-19. között Kolozsváron, a katonai törvényszék Macskási Pál-vezette tanácsa tárgyalja az ún. „EMISZ-pert” ... Bővebben
között Kolozsváron, a katonai törvényszék Macskási Pál-vezette tanácsa tárgyalja az ún. „EMISZ-pert”, amelyben hetvenhat személy áll a bíróság előtt. Az „Erdélyi Magyar Ifjak Szövetsége” nevű illegális szervezetet részben munkásfiatalok, részben unitárius lelkészek, értelmiségiek alkotják. Március 19-én Orbán László, Opra Benedek, Sándor Balázs, Nyitrai Berta unitárius lelkész és Vincze János huszonöt-huszonöt év börtönbüntetést kapnak, tíz személy húsz évet, a többiekre négytől tizennyolc évig terjedő börtönbüntetést szabnak.
Kolozsvár Erdélyi Magyar Ifjak Szövetsége Macskási Pál, Orbán László, Opra Benedek, Sándor Balázs, Nyitrai Berta, Vincze János,
1959. szeptember 15. A Macskási-féle katonai törvényszék Kolozsváron ítéletet hoz a csíkszeredai középiskolai tanárok ügy ... Bővebben
A Macskási-féle katonai törvényszék Kolozsváron ítéletet hoz a csíkszeredai középiskolai tanárok ügyében: Puskás Attilát húsz, Palczer Károlyt tizenöt, Bereczk Lajost, Lőrinczi Jánost, Kovács Gyulát nyolc-nyolc, László Gizellát négy évnyi börtönbüntetésre, illetve kényszermunkára ítélik. (Rajtuk kívül még öt diákot ítélnek el háromtól nyolc évig terjedő börtönbüntetésre.) Az elítéltek többsége 1964-ben amnesztiával szabadul. (A tanárokat az '56-os forradalom szimpatizálásával vádoltak – valójában a székelyföldi magyar értelmiség megfélemlítése lehetett a cél.)
Kolozsvár Macskási Pál, Puskás Attila, Palczer Károlyt, Bereczk Lajos, Lőrinczi Jánost, Kovács Gyula, László Gizella,
1959. szeptember 8. Letartóztatják Kenderessy Szabó Béla kapnikbányai római katolikus plébánost. Tizenegy hónapig felvál ... Bővebben
Letartóztatják Kenderessy Szabó Béla kapnikbányai római katolikus plébánost. Tizenegy hónapig felváltva hol Nagybányán, hol a Szatmárnémetin vallatják. A vád: hitoktatást tartott a gyermekeknek, ellenezte a vegyes házasságokat és nem örvendezett a magyar forradalom vérbetiprásakor. A hadbíróság tizenegy hamis tanút fölvonultatva a nagybányai perben 1960. július 22-én éjszaka hozzák meg az ítéletet: tíz év börtönbüntetés. 1964. júliusában amnesztiával szabadul.
Nagybánya, Szatmárnémeti Kenderessy Szabó Béla,
1961. december 15-16. A kolozsvári katonai törvényszék Nagyváradra kihelyezett tanácsa előtt folyik a Szabadságra Vágyó If ... Bővebben
A kolozsvári katonai törvényszék Nagyváradra kihelyezett tanácsa előtt folyik a Szabadságra Vágyó Ifjak Szervezete tagjainak pere. A nagyváradi tizenöt-tizenhat éves középiskolások által még 1956 októberében létrehozott szervezet röpcédulákat terjesztett, az '56-os forradalom szellemiségét tartották életben. Hatvanhárom személyt ítélnek el háromtól huszonöt évig terjedő börtönbüntetésre.
Szabadságra Vágyó Ifjak Szervezete
1970. február 13. Brassóban, a helyi pártszékház előtt Moyses Márton (akit még diákként 1960-ban két év börtönbüntetés ... Bővebben
Brassóban, a helyi pártszékház előtt Moyses Márton (akit még diákként 1960-ban két év börtönbüntetésre ítéltek, mert a magyar forradalom leverése után Magyarországra akart szökni, hogy a forradalmárokat segítse) benzinnel leönti és meggyújtja magát. Három hónapnyi szenvedés után belehal a sérüléseibe.
Brassó Moyses Márton,
1974. december 7. Fél évi vizsgálati fogság után (többszöri halasztás után) Kolozsvárott zártkörű tárgyaláson két és f ... Bővebben
Fél évi vizsgálati fogság után (többszöri halasztás után) Kolozsvárott zártkörű tárgyaláson két és fél év börtönbüntetésre ítélik Kallós Zoltánt. A per koncepciós jellege annyira nyilvánvaló, hogy arról nem csak a nyugati emberjogi szervezetek és a média vannak meggyőződve, hanem a Magyar Népköztársaság diplomatái is. (Január 2-án az Amnesty International levelet ír Kallós ügyében Bucur Şchiopu kanadai nagykövetnek.) Martin Ferenc nagykövet azt közli feletteseivel, hogy „letartóztatását kizárólag politikai szempontok motiválták. A jeles folklorista egész tevékenysége, egész lénye – különösen moldvai csángó kutatásai – a román vezetés éles ellenszenvét váltották ki.” A román pártvezetés nem meri megkockáztatni, hogy a Kallós-ügy miatt esetleg az ország – akkor még igen jónak mondható – nemzetközi megítélése romoljon, ráadásul a neves etnográfus érdekében a magyar politikai és kulturális elit néhány tagja közbenjár Ilie Verdeţ KB-titkárnál, ezért Kallóst 1975 tavaszán csendben szabadlábra helyezik.
Kolozsvár Amnesty International Kallós Zoltán, Bucur Şchiopu, Martin Ferenc,
1980. augusztus 16. Kolozsváron nyilvános tárgyaláson két év börtönbüntetésre ítélik Ferencz Béla Ervin ferences szerzet ... Bővebben
Kolozsváron nyilvános tárgyaláson két év börtönbüntetésre ítélik Ferencz Béla Ervin ferences szerzetes-plébánost, azzal a váddal, hogy engedély nélkül rózsafüzéreket készítettek a szerzetesekkel és azt önköltségi áron árusították. (A valódi ok az, hogy az óvárosi ferences templom renoválását felügyelvén nagyarányú sikkasztást fedezett fel – erre a sikkasztást elkövető feljelentette.) Szeptember 26-án elutasítják a fellebbezését. Mivel a plébános májusban elmúlt hatvan éves, erre hivatkozva Jakab Antal gyulafehérvári püspök kegyelmi kérvénnyel fordul az államelnökhöz, amit elutasítanak. Mivel nem vonul be a börtönbe, novemberben Gyergyószárhegyen letartóztatják, majd leültetik vele a két évnyi büntetést. (Egyszer már ült 1958 és 1964 közt.)
Kolozsvár, Gyergyószárhegy Ferencz Béla Ervin, Jakab Antal
1983. június a Babeş-Bolyai egyetem huszonkét végzős magyar főszakos diákjából csak nyolc kap a magyar szakjával ... Bővebben
a Babeş-Bolyai egyetem huszonkét végzős magyar főszakos diákjából csak nyolc kap a magyar szakjával magyar vidéken kihelyezést, tizennégyet a (német, francia vagy orosz) mellékszakjukkal tiszta román vidékre helyeznek. Amikor Domokos Géza, a Kriterion Kiadó vezetője, központi bizottsági póttag emiatt felhívja Fúró Gyulát, az oktatásügyi minisztérium nemzetiségi osztályának vezetőjét, ő megtagadja a segítségnyújtást. ? 1988. április 5. // letartóztatják a csíkszeredai Barabás Ferencet, öccsét Jánost és a menyasszonyát, Márton Piroskát. Bűnük az, hogy mindhárman röpcédulákat szórtak a városban Pünkösd napján. A bukaresti katonai törvényszék hét, illetve öt-öt év börtünbüntetésre ítéli őket tettükért. Utóbbi kettőt 1984 augusztusában szabadlábra helyezik az általános amnesztia keretében, míg Barabás Ferenc csak 1987 pünkösdjén szabadul.
Csíkszereda Babeş-Bolyai Tudományegyetem Domokos Géza, Fúró Gyula, Barabás Ferenc, Barabás János, Márton Piroska
1983. július 25. A bukaresti katonai törvényszék ítéletet hirdet az „államellenes összeesküvés” vádjával bíróság elé ... Bővebben
A bukaresti katonai törvényszék ítéletet hirdet az „államellenes összeesküvés” vádjával bíróság elé állított csíkszeredai Borbély Ernő, Bíró Katalin és Búzás László ügyében. A vád szerint Erdélyi Magyarok Egyesülete néven „felforgató szervezetet” terveztek létre hozni azzal a céllal, hogy „különböző akciókat folytassanak a román társadalmi rendszer ellen”. Olyan röpcédulákat szándékoztak készíteni és terjeszteni, amelyek „az országra nézve befeketítő jellegűek”, valamint „terrorista-diverzionista akciók kezdeményezése egyes tömegrendezvények alkalmával”. Borbélyt hét, Buzást hat, Bíró Katalint pedig öt év börtönbüntetésre ítéli. Utóbbit – mivel büntetési tétele éppen amneszta alá esik – szabad lábra helyezik. Borbélyt és Buzást – feltehetően a nemzetközi tiltakozás hatására – büntetésük letelte előtt szabadlábra helyezik: előbbit 1987. február 25-én, utóbbit július 22-én. 1989 augusztusában mindhárman kitelepednek Magyarországra.
Bukarest Erdélyi Magyarok Egyesülete, Borbély Ernő, Bíró Katalin, Búzás László

References: bíróság 
 bíróság 
 bíróság 
 bíróság 
 bíróság 
 bíróság 
 bíróság